Lav et referat af nedenstående tekst:

Tekst:
Med en stensikker sejr på 6-3 kunne Aalborg Pirates tirsdag aften udbygge føringen i Metal Ligaen til 10 point. Modstanderholdet var de regerende mestre fra Rungsted Seier Capital, og med 40 point efter 17 kampe ligger nordjyderne nu solide 10 point foran sidste års mestre. Det var ellers Rungsted, der startede målfesten med scoring af Shane Hanna, men i anden periode udlignede først Julian Jakobsen, inden Lasse Bo Knudsen bragte Pirates foran 2-1 til stor jubel for hjemmepublikummet. Yderligere fem scoringer blev det til, inden Jeppe Jul Korsgaard sluttede festen af til resultatet 6-3. White Hawks smider point I Frederikshavn var der dog ikke meget at juble for, da White Hawks tog imod Rødovre Mighty Bulls. Rødovre var farligst på kontraer, og White Hawks forsvar havde ikke en af sine bedste dage på isen, og vendelboerne måtte tage til takke med et nederlag på 1-4. Sådan ser stillingen i ligaen ud efter aftenens kampe. METAL LIGAEN 19/20 Aalborg Pirates, 40 p Rungsted Seier Capital, 30p Frederikshavn White Hawks, 28p Rødovre Mighty Bulls, 27p SønderjyskE, 26p Herlev Eagles, 26p Esbjerg Energy, 24p Herning Blue Fox, 21p Odense Bulldogs, 12p

Referat:
De danske mestre fik klaps af piraterne, mens høgene ikke kunne holde stand mod Rødovre.